钦定古今图书集成/历象汇编/岁功典/第068卷 > 《广东志书》 > 德庆州
## 钦定古今图书集成/历象汇编/岁功典/第068卷 > 《广东志书》 > 德庆州

中元，以冬叶裹粉作饼，名曰“架桥”，以祀祖先。

《盂兰盆赋　　　　　》唐·杨炯

“粤大周如意元年秋七月，圣神皇帝御洛城南门，会
十方贤众”，盖天子之孝也。浑元告秋，羲和奏晓。太阴
望兮圆魄皎，阊阖开兮凉风袅。四海澄兮百川皛，阴
阳肃兮天地沓。扫离宫，清重阁，设皇邸，张翠幕，鸾飞
凤翔，晱旸倏烁，云舒霞布，翕赫曶霍，陈法供，饰盂兰，
壮神功之妙物，何造化之多端。青莲吐而非夏，赪果
“摇而不寒。铜铁铅锡，璆琳琅玕。映以甘泉之玉树，冠
以承露之金盘。宪章皇极，仪形万类。上寥廓兮法天，
下安贞兮像地。殚怪力穷神异，少君王子，掣曳曳兮
若来；玉女瑶姬，翩蹮蹮兮必至。鸣鹔鹴与𬸚𬸦，舞鶤
鸡与翡翠。毒龙拏兮赫然，狂象奔兮沉醉。怖魍魉，潜
魑魅。”离娄明目，不足见其精微；匠右“洗心，不足征其
奥秘。缤缤纷纷，氛氛氲氲，五色成文，若荣光休气，发
彩于重云；奋奋粲粲，燠燠烂烂，三光启旦，若合璧连
珠，耿耀于长汉。夫其远也，天台杰起，绕之以赤霞；夫
其近也，削成孤峙，覆之以莲花。晃兮瑶台之帝室，赩
兮金阙之仙家。其高也出诸天于大梵；其广也，遍法
界于恒沙。上可以荐元符于七庙，下可以纳群动于
三车”者也。于是乎腾声明，列部伍。前朱雀，后元武，左
苍龙，右白虎，环卫匝，羽林周。雷鼓八面，龙旗九斿。星
戈耀日，霜戟含秋。三公以位，百僚乃入。鸣珮锵锵，高
冠岌岌。规矩中，威容翕，无族谈，无错立。若乃山中禅
定，树下经行。菩萨之权现，如来之化生。莫不汪洋在
列，欢喜充庭。天人俨而同会，龙象寂而无声。圣神皇

人伎初会，四影高悬。上妙之座，取于灯王之国；大悲
之饭，出于香积之天。随蓝宝味，舍卫金钱，“面为山兮
酪为沼，花作雨兮香作烟。明因不测，大福”无边。铿《九
韶》，撞六律，歌千人，舞《八佾》，孤竹之管，《云和》之瑟，麒麟
在郊，凤凰蔽日，天神下降，地祇咸出。于是乎上公列
卿大夫学士，再拜稽首而言曰：“圣人之德，无以加于
孝乎。”散元气，运洪罏，断鳌足，受龙图，定天宝，建皇都。
至于立宗庙，平圭臬，绣栭文楣，山楶藻棁，昭穆叙，樽
罍设，以觐严祖之耿光，以扬先皇之大烈，孝之始也。
考辰耀，制明堂，广四修一，上圆下方，布时令，合蒸尝，
配天而祝文考，配帝而祝高皇，孝之中也。宣大乘，昭
群圣，光祖考，登灵庆，发深心，展诚敬，刑于四海，加于
百姓，孝之终也。夫孝始于显亲，中于礼神，终于法轮，
《武》尽美矣，周命维新。圣神皇帝于是乎惟寂惟静，无
营无欲，寿“命如天，德音如玉。任贤相，惇风俗，远佞人。
措刑狱，省游䜩，披图箓，损珠玑，宝菽粟。罢官之无事，
恤人之不足。鼓天地之化淳，作皇王之轨躅。太阳夕，
乘舆归。下端闱，入紫微。”

七月十五日，《题章敬寺　　　　》唐德宗

招提迩皇邑，复道连重城。法筵会早秋，驾言访禅扃。
尝闻大仙教，清净宗无生。七物匪吾宝，万行先求成。
名相既双寂，繁华奚所荣？金风扇微凉，远烟凝翠晶。
松院静苔色，竹房深磬声。境幽真虑恬，道胜外物轻。
意适本非说，含毫空复情。